S-330/2013

Mál þetta sem dómtekið var 21. júní sl. er höfðað af lögreglustjóranum á höfuðborgarsvæðinu með ákæru dagsettri 7. maí 2013, á hendur E-x-x E-kk-þgf S-kk-þgf, kt. 000000-0000, Skógarási 15, Reykjavík, fyrir eftirtalin hegningarlagabrot með því að hafa:

1. Þriðjudaginn 16. október 2012 í Reykjavík stolið Opal vodkaflösku að söluandvirði 3.499 kr. úr verslun ÁTVR við Skútuvog 2.

2. Föstudaginn 19 október 2012 í Reykjavík farið inn í bifreiðina YK-203 sem stóð kyrrstæð og mannlaus við Hafnarstræti og tekið úr henni svarta tautösku sem ákærði fór með í portið við Héraðsdóm Reykjavíkur og kastaði þar frá sér eftir að hafa rótað í henni.

3. Miðvikudaginn 24. október 2012 í Kópavogi stolið Opal vodkaflösku að söluandvirði 3.499 kr. úr verslun ÁTVR í Smáralind.

4. Föstudaginn 11. janúar 2013 í Reykjavík stolið Adidas peysu og D&G svitalyktaeyði að samtals söluandvirði 15.192 kr. úr versluninni Hagkaup í Kringlunni.

5. Föstudaginn 15. mars 2013 í Reykjavík stolið Smirnoff vodkapela að söluandvirði 3.779 kr. úr verslun ÁTVR í Kringlunni.

Teljast brot í 1., 3., 4. og 5. lið varða við 1. mgr. 244. gr. og brot í 2. lið við 245. gr. almennra hegningarlaga nr. 19/1940.

Teljast brot í báðum liðum varða við 1. mgr. 244. gr., sbr. 1. mgr. 20. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Í málinu gerir E-kvk-nf S-kvk-nf hdl. kröfu, fyrir hönd Áfengis- og tóbaksverslunar ríkisins, kt. 000000-0000, um skaðabætur á grundvelli sakarreglunnar að fjárhæð 3.499 krónur sem svari til útsöluverðs hins selda á tjónsdegi samkvæmt verðskrá ÁTVR, auk vaxta samkvæmt 8. gr. laga nr. 38/2001 af þeirri fjárhæð frá 16. október 2012 til 26. desember 2012. Eftir það er krafist dráttarvaxta skv. 1. mgr. 6. gr. laganna til greiðsludags. Að auki er krafist lögmannskostnaðar, 19.896 krónur, auk vsk., en krafan um kostnað jafngildi einnar klukkustundar útseldri vinnu samkvæmt gjaldskrá Málþings ehf. Krafan um málskostnað er byggð á 1. mgr. 130. gr., sbr. 129. gr. laga um meðferð einkamála nr. 91/1991. Krafist er viðbótarkostnaðar komi til aukinnar vinnu undir rekstri málsins.

Við meðferð málsins fyrir dómi féll sækjandi frá 2. lið ákærunnar. Þá óskaði sækjandi þess að leiðrétta villu í ákæruskjalinu, en fyrir mistök hefði verið vísað til annarra lagaákvæða en ættu við í málinu fyrir neðan heimfærslu til refsiákvæða. Talið verður að um augljósa villu í ákæru sé að ræða sem heimilt sé að lagfæra, enda verður ekki séð að vörn ákærða hafi verið áfátt af þessum sökum.

Verjandi ákærða krefst vægustu refsingar er lög leyfa og þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1987. Samkvæmt sakavottorði ákærða hefur hann þrisvar sinnum gengist undir sátt vegna umferðarlagabrota. Þá hefur hann sex sinnum verið dæmdur fyrir brot gegn umferðarlögum og almennum hegningarlögum. Nú síðast var hann þann 19. mars 2012 dæmdur til tveggja mánaða fangelsis fyrir brot gegn 244. gr., 245. gr., 248. gr. og 244. gr, sbr. 20. gr, almennra hegningarlaga. Eldri refsidómar vegna auðgunarbrota hafa ítrekunaráhrif í málinu, sbr. 255. gr. almennra hegningarlaga. Refsing ákærða verður ákveðin með hliðsjón af 77. gr. almennra hegningarlaga og er hún hæfileg 2 mánaða fangelsi. Ekki þykir fært að skilorðsbinda refsinguna.

Af hálfu Áfengis- og tóbaksverslunar ríkisins var ekki sótt þing í málinu og var skaðabótakrafa því felld niður, sbr. 2. málslið 2. mgr. 174. gr. laga nr. 88/2008.

Ákærði greiði málsvarnarþóknun skipaðs verjanda síns, Þ-kvk-ef B. S-kvk-nf héraðsdómslögmanns, 75.300 krónur.

D Ó M S O R Ð :

Ákærði, E-kk-nf E-kk-nf S-kk-nf, sæti fangelsi í tvo mánuði.

Ákærði greiði málsvarnarþóknun skipaðs verjanda síns, Þ-kvk-ef B. S-kvk-ef héraðsdómslögmanns, 75.300 krónur.

B-kvk-nf B-kvk-nf